Asennetaanko laitteiston kaikki komponentit samana päivänä?
Asennukset pyritään tekemään samana päivänä, kuitenkin sen mukaan, miten tapauskohtaisesti on sovittu isännöitsijän kanssa. Huoneistoanturit saatetaan toimittaa eri päivänä kuin varsinaisen lämmönjakokeskuksen asennus. Isännöitsijä tiedottaa asukkaita anturien asennusajankohdasta ja sopii siitä Helenin kanssa.
fi
Jos kiinteistön omistaja haluaa myydä kiinteistön, mitä tapahtuu älykkäälle lämmönjakokeskukselle?
Palvelu siirtyy kiinteistön mukana uudelle omistajalle, eli uusi omistaja alkaa maksaa kuukausimaksua. Jos kiinteistön uusi omistaja ei halua enää jatkaa palvelua, asiakas lunastaa Älykkään lämmönjakokeskuksen laitteiston itselleen maksamalla sen jäännösarvon.
fi
Kenelle älykäs lämmönjakokeskus sopii?
Älykäs lämmönjakokeskus on hyvä valinta niin kiinteistöille, joissa lämmönjakokeskuksen uusiminen on ajankohtaista kuin uudiskohteen ensimmäisen lämmönjakokeskuksen hankintaa suunnitteleville.Palvelu on sinulle, joka arvostatVaivatonta palvelumalliaKiinteää ja ennakoitavaa kustannustaAsuinolosuhteiden tasaisuuttaEnergiatehokkuutta
fi
Kuinka kauan lämmönjakelukeskeytys kestää, kun laitteistoa asennetaan?
Lämmönjakelu keskeytyy asennuksen vuoksi noin 2–4 tunnin ajaksi.
fi
Kuinka pitkä sopimuskausi on?
Sopimus on toistaiseksi voimassa oleva.
fi
Kuuluvatko patteriston ilmaukset palveluun?
Ensimmäinen ilmaus tehdään lämmönjakokeskuksen asentamisen jälkeen.
fi
Mihin ja miten anturit asennetaan? Mitä ne mittaavat? Millä anturit toimivat? Miksi ne täytyy asentaa?
Antureita asennetaan noin 20–30 %:iin rakennuksen kaikista asunnoista, yksi asuntoa kohden. Lähtökohtaisesti anturit asennetaan rakennuksen ylimpien ja alimpien kerroksien kulma-asuntoihin, tai niihin asuntoihin, joiden koetaan olevan jatkuvasti viileimpiä tai kuumimpia. Anturit asennetaan seinälle noin 1,1–1,5 metrin korkeudelle lattiasta. Huoneistoanturit mittaavat asuntojen lämpötilaa ja kosteuspitoisuutta.Asukkaat voivat itse vaikuttaa anturien sijoituspaikkaan, mutta anturien tulisi sijaita sellaisessa paikassa, jossa veto tai patterilämmitys tai muu vastaava asia ei vaikuta mittauslukemaan. Anturit kiinnitetään lähtökohtaisesti kaksipuolisella teipillä seinään. Jos teippikiinnitys ei sovellu kohteeseen, voidaan käyttää muita sovittavia kiinnitystapoja. Anturit toimivat pattereilla, ja niiden mittaustietoa voidaan seurata pilvipalvelun kautta. Anturin tiedonsiirto toimii lämmönjakokeskuksessa sijaitsevan modeemin ja dataliittymän avulla.Anturien avulla lämmönjakokeskuksen toimintaa voidaan säätää ulkolämpötilan lisäksi myös sisälämpötilan mukaan. Näin sisälämpötilat huomioidaan paremmin lämmityksen säädöissä ja asukkailla on mukavammat sisäolosuhteet.
fi
Miksi Helen haluaa edistää energiatehokkuutta?
Kaukolämpöverkon kautta asiakkaalle siirrettävä energia on pitkälle jalostettua, ja lämmitystapana kaukolämpö on tunnettu tuotannon ja jakelun energiatehokkuudesta – siirtohäviöt ovat pienet kun energiaa siirretään tehokkaasti useista eri lähteistä asiakkaille.Jotta kaupunkien energiajärjestelmät olisivat kokonaisvaltaisesti energiatehokkaita, on tärkeää edistää myös rakennuksien energiatehokkuutta. Palvelun avulla voimme vähentää energiahukkaa yhdessä asiakkaan kanssa. Kaukolämpö tehokkaana lämmitystapana kehittyy ja palvelu mahdollistaa toimitusvarmuuden lisäksi mukavat asuinolosuhteet asiakkaille.
fi
Miksi lämmönjakokeskus kannattaa hankkia palveluna?
Palvelun avulla asunto-osakeyhtiö välttyy lisälainan ottamiselta maksaessaan kiinteää palvelumaksua kertainvestoinnin sijaan.Asiakas välttyy yllättäviltä huolto- ja korjauskustannuksilta, jolloin myös isännöitsijän työt helpottuvat. Kertainvestoinnissa palvelut eivät kuulu investointihintaan ja takuuajat ovat lyhyitä. Lisäksi kertainvestoinneissa asiakkaan täytyy tehdä hankesuunnittelu alusta loppuun itse.Valittuaan älykkään lämmönjakokeskuksen asiakkaan ei tarvitse hankkia monia erilaisia laitteita lämmitysjärjestelmän seurantaan ja laadunvalvontaan, vaan asiakas saa kaiken tarpeellisen.Älykäs lämmönjakokeskus -palvelussa asiantuntijamme ovat asiakkaan käytettävissä, lämmitystekniset asiat ovat kunnossa ja asiantuntijamme säätää lämmönjakokeskusta sisälämpötilojen mukaan, mahdollistaen tasaiset ja lämpimät olosuhteet.
fi
Mikä on älykäs lämmönjakokeskus?
Älykäs lämmönjakokeskus on palvelu, joka kattaa lämmönjakokeskuksen uusinnan ja sisäolosuhteiden säätöä palveluna.Toimitamme, asennamme ja otamme käyttöön uuden lämmönjakokeskuksen, kierrätämme vanhan laitteiston, huollamme, ylläpidämme ja seuraamme pilvipalvelun kautta lämmönjakokeskusta koko sen elinkaaren ajan ja hoidamme mahdolliset korjaustoimenpiteet varaosineen.Lisäksi Palvelu mahdollistaa lämmönjakokeskuksen säätökäyrän säätämisen ulkolämpötilan lisäksi myös huoneistojen sisälämpötilojen mukaan. Mikäli säätökäyrää säätämällä ei saada riittävän tasavertaisia lämpötiloja eri huoneistoihin, voi olla ajankohtaista suorittaa patteriverkoston tasapainotus ja säätö, mikä puolestaan lisää lämmityksen energiatehokkuutta vähentäen lämmityskustannuksia.
fi
Miten kuukausimaksun suuruus määräytyy?
Kuukausimaksu määräytyy asiakkaan kiinteistön lämmitystarpeen ja tehon sekä lämmitysjärjestelmän mitoituksen perusteella. Näihin vaikuttavat esimerkiksi rakennuksen tilavuus, rakennusvuosi, lämmityspiirin kytkentätavat ja rakennuksen kerroslukumäärä.Asuntojen lukumäärä sekä taloyhtiön vastikkeenjakoperuste vaikuttavat kuukausihinnan jakautumiseen osakkaiden kesken – mitä enemmän asuntoja, sitä pienempi asuntokohtainen kuukausihinta. Kuukausimaksu on sidottu elinkustannusindeksiin. Asiakkaalle ilmoitetaan vuosittain elinkustannusindeksin muutoksista laskun yhteydessä.
fi
Miten palvelu edistää energiatehokkuutta?
Lämmönjakokeskuksen uusinta itsessään voi tuoda säästöjä taloyhtiön lämmityskustannuksiin, kun käyttöön otetaan modernimpi lämmönjakokeskus, jossa on luotettavat ja laadukkaat, takuin varustetut komponentit.Palvelu mahdollistaa lämmönjakokeskuksen säätökäyrän säätämisen ulkolämpötilan lisäksi myös huoneistojen sisälämpötilojen mukaan. Tällöin voidaan välttyä ali- ja ylilämmitykseltä huoneistoissa, ja energiaa on mahdollista säästää.Palvelun avulla on mahdollista myös ennakoida taloteknisten toimenpiteiden tarvetta, esimerkiksi patteriverkoston tasapainotustarvetta. Mikäli säätökäyrää säätämällä ei saada riittävän tasavertaisia lämpötiloja eri huoneistoihin, voi olla ajankohtaista suorittaa patteriverkoston tasapainotus ja säätö, mikä puolestaan lisää lämmityksen energiatehokkuutta vähentäen lämmityskustannuksia.Palvelun avulla asiakasta voidaan neuvoa pilvipalvelua hyödyntäen energiataloudellisissa ja taloteknisissä toimenpiteissä ja kysymyksissä lämmitysjärjestelmän tehokkaan toiminnan varmistamiseksi.
fi
Miten pian palvelun voi irtisanoa?
Palvelun voi irtisanoa puolen vuoden kuluttua sopimuksen solmimisesta, jolloin asiakas lunastaa Älykkään lämmönjakokeskuksen laitteiston itselleen maksamalla sopimukselle merkityn laitteiston jäännösarvon.
fi
Mitä palvelu maksaa ja mihin hinta perustuu?
Asiakas maksaa palvelusta kiinteää kuukausimaksua. Tyypillisimmin palvelun kuukausihinta on 200-300 €/kk riippuen kiinteistöstä ja sen olemassa olevasta lämmitysteknisestä toteutuksesta.Kuukausimaksu perustuu laitteiston asennukseen ja hankintaan sekä palvelukustannuksiin, kuten ylläpito-, valvonta-, huolto-, takuu- sekä raportointikustannuksiin. Kuukausihinnalla asiakas saa kokonaisvaltaista palvelua ja takuumme siitä, että laitteisto ja palvelu toimivat moitteettomasti.
fi
Onko palvelu saatavilla myös Helsingin ulkopuolelle?
Kyllä. Palvelu on saatavilla kaikkialle Suomeen.
fi
Onko älykästä lämmönjakokeskus tilattavissa pientaloihin tai rivitaloihin?
Selvitämme palvelun laajentamista myös kerrostaloja pienempiin kiinteistöihin. Jos olet kiinnostunut palvelusta, ota yhteyttä asiantuntijoihimme lomakkeen kautta.
fi
Voidaanko lämmönjakokeskuksen urakointi ja käyttöönotto tehdä talvella?
Kyllä. Lämmönjakokeskus voidaan asentaa ja ottaa käyttöön myös talvella. Sopivasta ajankohdasta sovitaan yhdessä asiakkaan kanssa.
fi
Voiko jo olemassa olevia lämmönjakokeskukseen kytkettyjä laitteita (esimerkiksi vedenpuhdistuslaitteita) siirtää uuteen lämmönjakokeskukseen vaihdon yhteydessä?
Voidaan, mutta lisätöistä ja niiden kustannuksista sovitaan erikseen. Palvelukokonaisuudessa lisälaitteita ei kuitenkaan lähtökohtaisesti tarvita, vaan älykäs lämmönjakokeskus sisältää kaikki tarpeelliset komponentit ja varusteet.
fi